Når du er i medicinsk vægttabsforløb, vil du typisk opleve en udtalt nedsat appetit og hurtigere mæthedsfornemmelse med den effekt, at du vil indtage færre kalorier, end du plejer. Det øger risikoen for, at du ikke naturligt får de næringsstoffer, din krop har behov for bl.a. i form af vitaminer, mineraler og protein. Vitaminer og mineraler er vigtige for mange processer i din krop, og protein er bl.a. vigtig for dine muskler. Det er nu endnu vigtigere end før, at du bruger din nu reducerede appetit klogt og hensigtsmæssigt.Det giver derfor god mening, at få hjælp hos en diætist til at lære at spise sundt og varieret på en mindre mængde mad. Samtidig vil det hjælpe dig med øve dig på at komme af med indgroede dårlige vaner og indføre nye, gode og holdbare vaner omkring din kost. Når du oparbejder en sundere livsstil, vil det på den lange bane måske vil føre til, at du på et tidspunkt kan undvære vægttabsmedicinen.